OzLabs/hebrew-wiki-articles huggingface dataset:
אבירי גות'אם (סדרת טלוויזיה)

אבירי גות'אם (באנגלית: Gotham Knights) היא סדרת גיבורי-על אמריקאית, שנוצרה על ידי ג'יימס סטוטרו, נטלי אברמס וצ'אד פייבאש עבור רשת "The CW".

==תקציר העלילה==
בעקבות מותו של ברוס ויין, בנו המאומץ והמרדן, טרנר הייס, נאלץ לכרות ברית כפויה עם צאצאי אויביו המושבעים של באטמן, כאשר כולם מופללים ברציחתו ונאלצים למצוא את האמת על מנת לנקות את שמם.

==צוות השחקנים והדמויות==
* אוסקר מורגן – טרנר הייס, בנו המאומץ של ברוס ויין.
* פאלון סמית – הארפר רו
* טיילר דיצ'יארה – קאלן רו
* אוליביה רוז קיגן – דולה
* נביה רובינסון – קארי קלי
* מישה קולינס – הארווי דנט
* אנה לורה – סטפני בראון
* רהרט אדמס – ברודי

==הפקה==
===פיתוח===
בדצמבר 2021, דווח כי עיבוד טלוויזיוני לריצת הקומיקס "אבירי גות'אם" נמצא בפיתוח ברשת "The CW", ושעל כתיבתו והפקתו יהיו אמונים נטלי אברמס, ג'יימס סטוטרו וצ'אד פייבאש. עוד נמסר כי על אף פיתוחו של משחק וידאו בשם זהה שעלילתו גם היא מתרחשת בגות'אם סיטי לאחר מותו של ברוס ויין, שני הפרויקטים אינם קשורים. בפברואר 2022, נמסר כי רשת "The CW" הזמינה מהפקת הסדרה פרק פיילוט, ובמאי 2022, נמסר כי הסדרה הוזמנה רשמית.
===ליהוק===
במרץ 2022, נמסר כי לצילומי פרק הפיילוט לוהקו אוסקר מורגן, פאלון סמית, טיילר דיצ'יארה, אוליביה רוז קיגן ונביה רובינסון, וזמן קצר לאחר מכן חשף מישה קולינס את ליהוקו לגילום דמותו של הארווי דנט. בשלהי מרץ, נמסר על ליהוקה של אנה לורה, באפריל 2022, נמסר על ליהוקו של רהרט אדמס.
===צילומים===
צילומי פרק הפיילוט החלו באפריל 2022 ברחבי טורונטו, קנדה.

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות נעורים אמריקאיות
קטגוריה:סדרות טלוויזיה של DC קומיקס
קטגוריה:באטמן: סדרות טלוויזיה
קטגוריה:The CW
קטגוריה:האחים וורנר: סדרות טלוויזיה
חיים כץ (רב)

הרב חיים כ"ץ (נולד בז' באדר ב' ה'תש"ח, 18 במרץ 1948) הוא רב ישראלי, שימש כראש ישיבת הכותל וכיום ר"מ בישיבת בית אל.

==קורות חייו==
נולד בז' באדר ב' תש"ח בירושלים לדוד ובתיה כ"ץ, ובשנות ילדותו עבר עם משפחתו לבני ברק, שם גדל. למד בישיבת בני עקיבא נחלים. בשנת ה'תשכ"ז החל ללמוד בישיבת מרכז הרב, בשיעור א' אצל הרב זלמן ברוך מלמד ולאחר מכן למד שלוש שנים אצל הרב מרדכי פרום. התגייס דרך מסלול הסדר מרכז לחיל התותחנים, ושירת לאחר מכן במילואים שנים רבות.

בשנת ה'תשל"ה אחרי הקמתה של תנועת גוש אמונים על ידי הרב צבי יהודה הכהן קוק, מאיר הר ציון שלח מכתב אל הרב קוק על מטרות התנועה ומניעיה. הרב צבי יהודה שלח את הרב חיים כ"ץ ביחד עם אחיו, יעקב כץ (כצל'ה), לדבר עם הר ציון, ובכך התחילה פעולתם בתנועה. בהמשך הם נשלחו לשכנע את תושבי הקיבוצים והמשקים בחשיבות מפעל ההתיישבות ביהודה ושומרון. המטרה הייתה להסביר לאנשי ההתיישבות של קום המדינה כי גוש אמונים הוא המשך החלוציות ועליהם להיות שותפים למהלך. במשך כמה חדשים הם התארחו בביתו של מאיר הר ציון, הסתובבו בקיבוצים והכינו את השטח לערבי שיח בקיבוצים עם חבריהם מישיבת מרכז הרב, וביניהם: הרבנים צפניה דרורי, אלי סדן, יהושע צוקרמן ועוד. בנוסף, לבקשת הרב צבי יהודה, הרב כ"ץ נסע מדי שבוע להעביר שיעור בקיבוץ טירת צבי. 

למשך מספר חודשים הרב כ"ץ למד בבוקר במרכז הרב ובצהריים למד בישיבת מיר ושמע שיעורים מפי הרב נחום פרצוביץ והרב חיים שמואלביץ. כמו כן, היה משתתף קבוע בשיעורים של הרבנים בצלאל ז'ולטי וברוך מרדכי אזרחי. בנוסף הרב כ"ץ היה מקורב לרב שלמה פישר איתו למד במשך קרוב לחמישים שנה, מאז מגוריהם המשותפים במבשרת ציון בשנים הראשונות לאחר נישואיו של הרב כ"ץ. 

שימש תקופה כ"משיב" במרכז הרב, ר"מ בישיבת בית אל, ובשנת ה'תשנ"ח החל לכהן כראש ישיבת הכותל. בשיעורים הכלליים אותם העביר היה משתתף בקביעות הרב אביגדר נבנצאל. לאחר כ-4 שנים עזב את ישיבת הכותל וחזר לישיבת בית אל שם החל למסור שיעורים כלליים לבקשת ראש הישיבה. הרב כ"ץ משמש כר"מ בישיבה, עמד בראש כולל ההלכה בה, וכן לומד באופן פרטני עם בחורים מצטיינים בישיבה. שימש במשך שנים רבות כרב קהילת "רמתיים צופים" בשכונת רמות ובחמש עשרה שנים האחרונות, מתגורר בהר חומה.

==משפחתו==
נשוי לרחל, ולהם שני בנים ושתי בנות. 

אחיו הוא ח"כ לשעבר יעקב כץ (כצל'ה) ואחת מאחיותיו היא רחלה, אשתו של הרב ד"ר אברהם ליפשיץ, לשעבר ראש החמ"ד.

==קישורים חיצוניים==
* [https://www.yeshiva.org.il/midrash/filter?rabbi=30 שיעורי הרב חיים כץ] באתר ישיבה

קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:רבני ישיבת הכותל
קטגוריה:רבני ישיבת בית אל
קטגוריה:פעילי גוש אמונים
קטגוריה:ישראלים שנולדו ב-1948
זה מה יש

זה מה יש הוא ספר מאת אלון אמיר, שנכתב בשנת 2022. הספר הוא ספר פופ-ריאליטי המתמקד ביחסים בין אנשים ובבחירה כיצד להתמודד עם מצבים לא אופטימליים. הכותב צולל עם הדמויות אל עומקים פסיכולוגיים ולרגעי שבר. הספר הוא ספר המשך לספר שלוש דקות של נצח שיצא בשנת 2017.

== תקציר ==
בעקבות זכייה בלתי צפויה בתוכנית ריאליטי מוזיקלית של הזמר שאותו הוא מנהל, ינאי טננבאום מוצא את עצמו חוזר אל התפקיד שהוא כל כך אוהב – דובר המשלחת הישראלית לתחרות האירוויזיון. הוא מוצא את עצמו מתרוצץ ברחבי אירופה עם זמר בעייתי, שיר שהוא לא מאמין בו, שרת תרבות שנלחמת בהם עד חורמה ומלחמות אגו עם אנשי ההפקה, אך עם ניסיונו הרב וכישוריו הוא מצליח להוציא את המיטב מכל מצב. התחרות מתקיימת בסטוקהולם, העיר האהובה עליו, וזה כשלעצמו, עושה אותו מאושר.

תקרית דיפלומטית במוסקבה, שמתחילה כעימות תקשורתי קליל ולא מזיק, מטילה את ינאי לתוך משבר בינלאומי שיוצא משליטה ומרחיק לכת לכדי איומים ופגיעות באנשים הקרובים לו. כמי שכבר נכווה בעבר, בדרמה שהתרחשה בתחרות שנערכה בבאקו, הוא נאלץ גם הפעם להתמודד עם פחדים רבים ולבטים.

הדבר היחיד שלא נלקח בחשבון מבחינתו במסע המפרך והמתיש הוא אהבה, וינאי מוצב בפני דילמה חדשה.<ref></ref>

== קישורים חיצוניים ==
* 

== הערות שוליים ==

קטגוריה:ספרי 2022
קטגוריה:אירוויזיון
קטגוריה:ספרים בעברית
עם או בלי לאהוב

עם או בלי לאהוב הוא אלבום האולפן השישי של הזמרת הישראלית עדן בן זקן.<ref name=":0"></ref> האלבום יצא לאור ב-30 במאי 2022, בהוצאת חברות התקליטים שרית הפקות והליקון ארומה מיוזיק.<ref name=":0" /> מתוך האלבום יצאו שמונה סינגלים.<ref></ref>

== רקע והכרזה ==
ב-19 במאי 2022, הכריזה בן זקן על תהליך בחירת עטיפת האלבום שלה. ב-29 במאי, הכריזה בן זקן על רשימת הרצועות וסינגל חדש.<ref></ref>

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור עם או בלי לאהוב
!אזור
!תאריך יציאה
!פורמט
!חברת תקליטים
!מקור
|-
!כלל העולם
|30 במאי 2022
|הורדה דיגיטלית • סטרימינג
|שרית • הליקון ארומה
|style="text-align:center;"|<ref>Release formats for עם או בלי לאהוב on May 30, 2022:
* 
* </ref>
|}

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי עדן בן זקן
קטגוריה:אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומים שהופקו על ידי ינון יהל
קטגוריה:אלבומים שהופקו על ידי מתן דרור
קטגוריה:אלבומי חברת הליקון ארומה מיוזיק
קטגוריה:אלבומי חברת שרית הפקות
מירינדה

בקבוקים ישנים של מירינדה בצבעים ירוק וכתום
חבילות של בקבוקי מירנידה
מירינדה (בספרדית: Mirinda) הוא מותג של משקה קל, שנוסד במקור בספרד ב-1959. נכון לראשית המאה ה-21, המותג בבעלותה של חברת פפסיקו, והוא מופץ בכל רחבי העולם. מקור שמו הוא משפת האספרנטו ומשמעותה היא "מדהים" או "קסום".

המשקה מופץ בטעמי פירות שונים כגון תפוז, הדרים, אשכוליות, תפוח, תות, פטל, אננס, רימון, בננה, שעונית נאכלת, לימון, היביסקוס, וניל, גוארנה, קלמנטינה, אגסים, אבטיח, ענבים ותמרהינדי. טעם התפוז של מירנדה מייצג את רוב המכירות של מירנדה ברחבי העולם, לאחר מיצוב גדול של המותג לקראת הטעם הזה בתחילת שנות ה-90.

מירינדה נמצאת בבעלות פפסיקו מאז 1970. היא מתחרה בתאגיד קוקה קולה, פאנטה, ד"ר פפר כשהיא משווקת תחת מספר מותגים ברחבי העולם. כמרבית המשקאות הקלים, גם מירינדה מיוצרת במגוון טעמים.

==שמות המותג==
מירינדה יוצרה במקור בספרד. היא יוצאה לארצות הברית בשלהי 2003 באריזה עם עיצוב רב לשוני, ובתחילה נמכרה במחיר נמוך יותר, במטרה להתחרות מול תאגיד קוקה קולה. מאז 2005, מירינדה שווקה תחת המותג Tropicana Products בכל שטחי ארצות הברית מלבד מבגואם, שם פפסי החלה למחור אותו תחת המותג "מירינדה" ב-2007 (השם הקודם היה "Chamorro Punch Orange").

תאגיד פפסי ניסה למכור את מירינדה גם בברזיל בשלהי 1996, אך המותג חדל מלהתקיים ב-1998, אחרי שכמות המכירות קטנה. באיטליה, מירינדה נמכרת תחת המותג "Slam". ברוסיה מירינדה נמכרה מאז תחילת שנות ה-90 של המאה ה-20.

==קישורים חיצוניים==

* 

==הערות שוליים==

קטגוריה:המטבח הספרדי
קטגוריה:מותגי משקאות
הר דמריה

הר דמריה או הר דמאריה (באנגלית: Mount Demaria) הוא הר בחוף המערבי של חצי האי קייב, באזור חוף דנקו של ארץ גרהאם, שבאנטארקטיקה.

גובהו של ההר 635 מטרים מעל פני הים, ומורדותיו תלולים.

הר דמריה מתנשא בסמוך דרומית-מזרחית מכף טאקסן.

== היסטוריה ==
=== גילוי ההר ===

ההר התגלה לראשונה לראשונה על ידי המשלחת האנטארקטית הבלגית אשר חקרה את אנטארקטיקה בין השנים 1897 –1899.

ההר מופה לראשונה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-בפטיסט שארקו.

=== מקור השם ===

שארקו נתן להר את שמו.

שארק קרא להר על שם האחים דמריה (Demaria), מדענים צרפתיים, אשר פיתחו את העדשה האנאסטיגמטית אשר שימשה את המשלחת לצורכי צילום.

=== הטיפוס על ההר ===

הטיפוס הראשון לפסגת ההר נערך ב-22 ביולי 1979, ובוצע על ידי ר. אשלי (R. Ashley), ר. בואולר (R. Bowler), ק. בריין (K. Bryne), ו-ד. פורסיית' (D. Forsyth).

הטיפוס השני לפסגת הר נערך ב-1 באוקטובר 197, ובוצע על ידי מ. ברטל (M. Brettle), א. הוקינס (A. Hawkins), ג'יי. קר (J. Kerr) ו-ג'יי. נוט ( J. Nutt).

== קישורים חיצוניים ==

* [https://web.archive.org/web/20210206214828/https://geonames.usgs.gov/apex/f?p=gnispq:5:::NO::P5_ANTAR_ID:3710 הר דמריה] באתר הסקר הגאולוגי של ארצות הברית

== הערות שוליים ==

דמריה
דמריה
סשה לוקיץ'

סשה לוקיץ (בסרבית: Saša Lukić; נולד ב-13 באוגוסט 1996) הוא כדורגלן סרבי המשחק בעמדת הקשר בפולהאם מהפרמייר ליג ובנבחרת סרביה.

== קריירה ==
לוקיץ' נולד בוורנה, כפר ליד שאבאץ, בסרביה ומונטנגרו.

לוקיץ' החל לשחק כדורגל ב-POFK Savacium, בית ספר לכדורגל בשאבאץ, לפני שהצטרף לפרטיזן בלגרד באוגוסט 2009. הוא חתם על החוזה המקצועי הראשון שלו במועדון באוגוסט 2013 ביום הולדתו ה-17, וחתם על חוזה לשלוש שנים. על מנת לצבור ניסיון הושאל מיד לטלאופטיק.

ב-16 במאי 2015, לוקיץ' ערך את הופעת הבכורה הראשונה שלו בפרטיזן בתיקו 1-1 בליגה נגד נובי פאזאר. ב-8 באוגוסט הוא כבש את שערו הראשון עבור פרטיזן בדקות האחרונות בניצחון 1–2 על ספרטק סובוטיצה.

ב-29 ביולי 2016 חתם בטורינו מהסרייה א'.

ב-17 באוקטובר הוא ערך את הופעת הבכורה שלו בסרייה א' בניצחון 4–1 על פלרמו.

ב-15 באוגוסט 2017 הושאל ללבאנטה מהליגה הספרדית השנייה.

ב-3 במאי 2019 כבש שער בכורה בטורינו בליגה בתיקו 1–1 נגד יובנטוס. בעונת 2021/2022 שבר שיא כיבושים לעונה כשכבש חמישה שערים בסרייה א'.

ב-31 בינואר 2023 חתם לוקיץ' על חוזה ל-4.5 שנים בפולהאם מהפרמייר ליג.<ref></ref>

=== נבחרת סרביה ===
לוקיץ' ערך את הופעת הבכורה שלו בנבחרת סרביה עד גיל 21 במוקדמות אליפות אירופה עד גיל 21 2017 ב-8 בספטמבר 2015.

ב-7 בספטמבר 2018, הוא ערך את הופעת הבכורה שלו בנבחרת סרביה בניצחון 0–1 על ליטא. ב-11 בנובמבר 2021 כבש שער בכורה בניצחון 0–4 על נבחרת קטר.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

== קישורים חיצוניים ==

==הערות שוליים==

קטגוריה:כדורגלנים סרבים
קטגוריה:קשרי כדורגל סרבים
קטגוריה:שאבאץ: כדורגלנים
קטגוריה:כדורגלני פרטיזן בלגרד
קטגוריה:כדורגלני לבאנטה
קטגוריה:כדורגלני טורינו
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:סרבים שנולדו ב-1996
סכין עגבניות

סכין עגבניות של Wüsthof עם עגבניות
סכין עגבניות היא סכין מטבח משוננת קטנה המיועדת לחיתוך עגבניות. הקצה המשונן מאפשר לסכין לחדור לקליפת העגבניות במהירות ובמינימום לחץ מבלי לכתוש את הבשר. לסכיני עגבניות רבים יש קצוות מזלג המאפשרים למשתמש להרים ולהזיז את פרוסות העגבנייה לאחר חיתוך<ref></ref><ref></ref>.

אין צורך להפוך סכין עגבניות למשונן. במקום זאת, משתמשים בלהב חדה במיוחד. הפיכת הסכין למשונן מאפשרת לו לחתוך עגבניות וסוגי אוכל אחרים, כשהם קהים: רוב פעולות החיתוך מבוצעות באמצעות שיני הסכין בעצמן. לחלק מהסכינים יש שיניים בשני צדדיהן, ואלו מאפשרים לחתוך בקלות, הן עבור אלה שיד ימין היא היד החזקה אצלם והן עבור איטרי יד ימינם. גם סכיני לחם וסכיני סטייק מסוימים משוננים בדרך דומה<ref></ref>.

== גלריה ==
<gallery widths="200">
קובץ:Tomato bagel knife.jpg|סכין עגבניות/בייגל של Calphalon
קובץ:Tomatenmesser (1of2).jpg|סכיני עגבניות של ויקטורינוקס
קובץ:Rada Cutlery Tomato Slicer.jpg|סכין עגבניות (משוננת)
</gallery>

== הערות שוליים ==

קטגוריה:כלים ומכשירים (מזון)
קטגוריה:סכיני מטבח
קטגוריה:עגבנייה
הווינצ'סטרים

הווינצ'סטרים (באנגלית: The Winchesters) היא סדרת דרמה-על-טבעית המהווה פריקוול לאירועי "על טבעי", המגוללת את סיפור היכרותם ואהבתם של ג'ון ומרי, הוריהם של סם ודין.

הסדרה עלתה לשידור ב-11 באוקטובר 2022 ברשת The CW.

==עלילת הסדרה==
עלילת הסדרה נפרשת מנקודת מבטו של דין וינצ'סטר, המביא בפני הצופים את סיפור אהבתם האפי, שטרם סופר, של ג'ון ומרי וכיצד הם נאלצו לסכן את הכל על מנת להציל לא רק את אהבתם, אלא את העולם כולו.

==צוות השחקנים והדמויות==
* דרייק רודג'ר – ג'ון וינצ'סטר
* מג דונלי – מרי קמפבל
* דמטריה מקיני – איידה מונרו
* ביאנקה קאיליך – מילי וינצ'סטר
* נידה חורשיד – לטיקה דסאי
* ג'וג'ו פלייטס – קרלוס סרוונטז
* מייקל טאקוני – האנק מרפי
* ג'נסן אקלס – דין וינצ'סטר 
* דניל אקלס

==הפקה==
===פיתוח===
ביוני 2021, הוכרז כי סדרת פריקוול המתמקדת בהוריהם של סם ודין, ג'ון ומרי, נמצאת בתהליכי פיתוח ברשת "The CW". עוד נמסר כי את הסדרה הפוטנציאלית יפיקו ג'נסן אקלס, אשתו דניל אקלס, ותסריטאי הסדרה המקורית, רובי תומפסון, וכי אקלס ישוב לגלם את דמותו של דין וינצ'סטר כמספר העלילה. בפברואר 2022, נמסר כי "The CW" הזמינה פיילוט עבור הסדרה. במאי 2022, נמסר כי "The CW" הזמינה רשמית את הסדרה, וכי היא תעלה לשידור בסתיו 2022.
===ליהוק===
במרץ 2022, נמסר כי לגילום דמויותיהם של מרי וג'ון לוהקו מג דונלי ודרייק רודג'ר. בנוסף, לצוות השחקנים לוהקו נידה חורשיד, ג'וג'ו פלייטס וביאנקה קאיליך לוהקה לתפקיד מילי וינצ'סטר. באפריל 2022, נמסר על ליהוקה של דמטריה מקיני.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות פנטזיה אמריקאיות
קטגוריה:סדרות מתח אמריקאיות
קטגוריה:סדרות ספין-אוף אמריקאיות
קטגוריה:The CW
פיקדון (בנקאות)

בבנקאות, פיקדון הוא סכום כסף המופקד בבנק לתקופה קצובה, בתנאים שנקבעו מראש, כגון גובה הריבית שתינתן על הפיקדון. בדרך כלל לא ניתן למשוך את הפיקדון לפני תום התקופה שנקבעה בו, אך לעיתים פיקדון לטווח ארוך כולל נקודות יציאה (למשל פיקדון לחמש שנים עם נקודת יציאה מדי שנה). 

דוגמאות לסוגי פיקדונות בבנקאים בישראל:
* פיקדון ריבית יומי (בראשי תיבות: פר"י) או פיקדון חוזר קרדיטורי (פח"ק): פיקדון המאפשר למשוך ממנו כל סכום בכל יום עסקים בתנאי שהסכום הנותר לא יפחת מסכום המינימום שנקבע על ידי הבנק. הריבית על הפיקדון נקובה בשיעורה השנתי, ומחושבת בשיטת ריבית דריבית יומית. שיעור הריבית עולה בהתאם לגובה הפיקדון, על פי התעריפון שבתוקף ליום שינוי היתרה. הריבית הנקובה לפיקדון היא בתוקף עד לשינוי, ויכולה להשתנות בכל יום לפי שיקולי הבנק.
* פיקדון קצר מועד: פיקדון המבטיח תשואה ואת קרן ההשקעה בערכה הנקוב. הפיקדון נקרא "קצר מועד" כיוון שתקופת ההפקדה בפיקדון מסוג זה אינה עולה על שנה אחת. תנאי הפיקדון כוללים את משך הפיקדון (שבוע, חודש וכדומה) ואת הריבית על הפיקדון.
* פיקדון במטבע זר: פיקדון שבו סכום הפיקדון נקוב במטבע זר, כלומר צמוד לשערו של מטבע זה.
* פיקדון צמוד מדד: פיקדון שבו סכום הפיקדון צמוד למדד כלשהו, כגון מדד המחירים לצרכן.
* פיקדון מובנה: פיקדון המשלב דרכי תשואה אחדות, למשל פיקדון המבטיח הצמדה למטבע זר אך מבטיח למפקיד שיקבל לפחות את סכום הקרן במקרה ששער המטבע הזר ירד.

סכומי הפקדונות משמשים את הבנק למתן הלוואות או אשראי, אך חלק מהם עליו להשאיר במזומן במסגרת חובת הנזילות. לפי הוראת בנק ישראל שיעור הנזילות תלוי במשך הפיקדון: 6% על פיקדונות עו"ש, 3% על פיקדון לטווח של שבוע עד שנה; לפיקדונות מעל שנה אין חובת נזילות.

במרבית מדינות העולם (אך לא בישראל) מספק השלטון ביטוח פקדונות.

==קישורים חיצוניים==
* [https://www.hon.co.il/מדריך-לפיקדון/ פיקדון בבנק – כל מה שצריך לדעת], באתר hon - מדריכים פיננסיים
* [https://www.boi.org.il/he/BankingSupervision/Data/Pages/Tables.aspx?ChapterId=4 מידע שוטף על התאגידים הבנקאיים - פיקדונות], באתר בנק ישראל
* [https://www.supermarker.themarker.com/Savings/CompareSavings.aspx?Type=5&SUM=50000&Period=30 השוואת פיקדונות], באתר SuperMarker
* [https://www.bankhapoalim.co.il/he/savings פיקדונות וחסכונות], באתר בנק הפועלים
* [https://www.leumi.co.il/Lobby/savings/35385/ פקדונות וחסכונות], באתר בנק לאומי
* [https://www.mizrahi-tefahot.co.il/saving-accounts/cd-all/ משפחת הפיקדונות], באתר בנק מזרחי טפחות

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בנקאות
נינה מיכואלס

נינה סולומונובנה מיכואלס (ברוסית: Нина Соломоновна Михоэлс 15 בספטמבר 1925 - 26 בנובמבר 2014) הייתה במאית תיאטרון, דוקטור לתולדות התיאטרון ומורה בכירה למשחק בבית צבי<ref></ref>.

== ביוגרפיה ==
מיכואלס נולדה במוסקבה. אביה, שלמה (סולומון) מיכאילוביץ מיכאלס, היה מנהל התיאטרון היהודי במוסקבה. אימה, שרה לבובנה קנטר, מתה כשהייתה בת 6. על אף שלא קיבלה חינוך ציוני בילדותה, סיפרה מיכואלס כי חונכה "ללאומיות גאה, לגאווה יהודית ולקבלת מורשת העם"<ref></ref>, ובנעוריה הצטרפה לתנועת הנוער של המפלגה הקומוניסטית, בניגוד לרצונו של אביה. ב-1948 חוסל אביה בפקודת סטלין, ולאחר מכן ועד למותו של המנהיג הסובייטי ב-1953 היו בנות המשפחה נתונות למעקב מתמיד וזכויותיהן נשללו. כדי להתקיים נאלצו למכור את אוסף הספרים של האב<ref></ref>.

בנובמבר 1972 עלתה לישראל עם אחותה נטליה, לאחר ששלטונות ברית המועצות מנעו מהן ארבע פעמים לקבל "דרישות קרובים" שנשלחו מישראל. תמורת אשרת היציאה נאלצו האחיות לוותר על אזרחותן הסובייטית ולשלם 4000 רובל (שווה ערך ל-33 אלף דולר ב-2022), שאותם נאלצו לגייס בתרומות תוך שבעה ימים בלבד.

מיכואלס ביקרה מספר פעמים בשטחי ברית המועצות לאחר שעלתה לישראל. בשנת 1989 הגיעה למוסקבה במסגרת הפקה של ההצגה "אקווס" שהעלו סטודנטים מבית צבי, ושנה לאחר מכן ליוותה את ההפקה של ההצגה "עקומים" בלנינגרד. בשנת 2012 השתתפה באירועים לציון 122 להולדתו של אביה, שנערכו בעיר הולדתו דאוגבפילס.

== קריירה מקצועית ==
מיכואלס סיימה לימודי בימוי באקדמיה הרוסית לאמנויות התיאטרון (גיטיס) ולאחר מכן עבדה בתיאטרון העירוני במוסקבה. בין השנים 1962–1968 לימדה משחק בגיטיס, וביימה כ-50 הצגות בתיאטרון הרוסי<ref></ref>. לאחר עלייתה ביימה הצגות בצוותא, הבימה ובית צבי, שם לימדה כמעט עד יומה האחרון. בין תלמידיה נמנים אלונה קמחי, מיכאל טפליצקי וטטיאנה חזנובסקי. מאז שנת 2017 מוענקת בבית הספר מדי שנה מלגה על שמה.

=== הצגות שביימה בישראל ===
* קומדיינטים - הצגה ברוסית בהשתתפות אומנים עולים במסגרת "סדנא לאמן העולה" של משרד הקליטה (צוותא, 1974)
* בתור לכוכבים - ערב מערכונים ברוסית (צוותא, 1974)
* דלתות דופקות - קומדיה צרפתית של מישל פרמו בתרגום של צבי רוזן (הבימה, 1974)<ref></ref>
* כרטיס הגרלה - ערב מערכונים מאת צ'כוב וגי דה מופסן (בית ציוני אמריקה, 1978)
* חודש בכפר - גרסה עברית של גדי רול למחזה של טורגנייב (בית צבי, 1983)
* וואסה זילזנובה - גרסה עברית של מיכואלס בשיתוף שמעון לוי של מחזה של מקסים גורקי (בית צבי, 1985)
* בורגנים - גרסה עברית של מיכואלס בשיתוף שמעון לוי של מחזה של מקסים גורקי (בית צבי, 1986)
* לחן ורשאי - גרסה עברית של מיכואלס בשיתוף שמעון לוי למחזה של לאוניד זורין (בית צבי, 1987)
* חמישה לילות - מחזה מאת אלכסנדר וולודין (1999)
* אשמים ללא אשמה - (בית צבי, 2003)<ref></ref>
* ילדות במדים - בימוי עם אינגה צ'וטקו של האוטוביוגרפיה של הסופרת הביסקסואלית כריסטה וינסלו (בית צבי, 2008)<ref></ref>
* על האדמה הרעה הזאת - יצירה מקורית על פי סיפור של עמוס עוז (החאן, 2010)
* אדמונד קין - סיפור חייו של השחקן השייקספירי בן המאה ה-19 מאת ריימונד פיטסמונס ובתרגום אברהם עוז (הסימטה)

==קישורים חיצוניים==

== הערות שוליים ==

קטגוריה:במאיות תיאטרון ישראליות
קטגוריה:מוסקבה: אישים
קטגוריה:עולות בשנות ה-1970
קטגוריה:במאי תיאטרון ישראלים
קטגוריה:עולים בשנות ה-1970
קטגוריה:ישראליות שנולדו ב-1925
קטגוריה:ישראלים שנולדו ב-1925
קטגוריה:ישראליות שנפטרו ב-2014
קטגוריה:ישראלים שנפטרו ב-2014
פול קהר

פול קהר (באנגלית: Paul Kuhr, נולד ב-4 בדצמבר 1971) הוא מוזיקאי, זמר-יוצר ומעצב גרפי אמריקאי. הוא היה בין המייסדים של להקת Novembers Doom.

== ביוגרפיה ==
פול קהר נולד בשנת 1971 בעיירה ברווינס בפרברי שיקגו שבאילינוי. לדבריו, הוא גדל במשפחה קתולית אדוקה והוא נהג לפקוד את הכנסייה יחד עם אחותו בכל לשבוע. בהיותו נער קהר התחיל לנגן. בשנת 1989 הוא הקים את להקת Novembers Doom. בהמשך הוא הקים מספר להקות נוספות שפעלו בסגנון דום מטאל, מטאל גותי ודום-דת'.

האלבום הראשון של הלהקה יצא בשנת 1995. עד לשנת 2019 הלהקה הוציאה 11 אלבומים.

החל משנת 2004 משתף קהר פעולה עם הלהקה הישראלית Subterranean Masquerade והוא לקח חלק פעיל ב-5 אלבומים שלה.

יחד עם חבר נוסף מ-Novembers Doom הקים קהר את להקת These Are They אשר הקליטה מספר אלבומים.

בשנת 2006 פרסם קהר את הספר The Wayfaring Chronicles שמכיל הסברים על השירים שכתב.

קהר שר באלבום של להקת Draconian, שיצא שנת 2008, ובאלבום של דווין טאונסנד משנת 2011. כמו כן הוא כתב את המילים לשירים שנכללו באלבום של מוזיקאי שוודי דן סוואנו.

בנוסף לשירה קהר עוסק בעיצוב גרפי. במסגרת עיסוקו כגרפיקאי, הוא מעצב עטיפות, פוסטרים ואתרי אינטרנט. קהר אחראי על תחזוקת אתר של להקתו.

קהר היה נשוי בשנים 1996–2013. נולדה לו בת שהוא הקדיש לה מספר שירים. היא אף תרמה את קולה למספר שירים מהאלבום Hamartia של Novembers Doom.

החל משנת 2008 הוא סובל מהיצרות תעלת השדרה. לדבריו, מחלה זו משפיע על סגנון כתיבתו.

== קישורים חיצוניים ==

* 

* [https://www.invisibleoranges.com/novembers-doom-interview/ ראיון עם פול קהר]

== הערות שוליים ==

קטגוריה:זמרים-יוצרים אמריקאים
קטגוריה:מעצבים אמריקאים
קטגוריה:מעצבי כרזות
קטגוריה:אמריקאים שנולדו ב-1971
ג'ורדן ור הוב

ג'ורדן ור הוב (באנגלית: Jordan Ver Hoeve;נולד ב-31 בינואר 1996) הוא דוגמן ושחקן אמריקאי.

==ביוגרפיה==
ור הוב נולד ב-31 בינואר 1996 בסן דייגו, קליפורניה. הוא ממוצא הולנדי. לאחר שסיים את לימודיו בתיכון עבר ור הוב לניו יורק, שם החל לדגמן. לאחר מכן עבר ללוס אנג'לס כדי להתמקד במשחק.

==קריירה==
ור הוב התגלה על ידי סוכנת שחקנים לאחר שראתה תמונה שלו. תפקידו הראשון היה בשנת 2016 בסרט "666: Teen Warlock".

בשנת 2018 הופיע בתפקיד חוזר בסדרת הטלוויזיה "Boss Cheer". שנה לאחר מכן שיחק בתפקיד ראשי בסדרת הטלוויזיה הצרפתית מבית היוצר של גד אלמלח, "גדול בצרפת"..

בשנת 2022 לוהק לשחק לצד ויל פלץ בסרט הקולנוע "Exploited".

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|666: Teen Warlock
|באק
|
|-
|2022
|Exploited
|בריאן טימס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2018
|Boss Cheer
|ויליאם
|תפקיד ראשי (עונה 1); 8 פרקים
|-
|2019
|גדול בצרפת
|לוק
|תפקיד ראשי; 8 פרקים
|}

==קישורים חיצוניים==

==הערות שוליים==

קטגוריה:אמריקאים ממוצא הולנדי
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
לב חיים

שו"ת לב חיים הוא ספר שאלות ותשובות העוסק בנושאים השייכים לחלק אורח חיים שחיבר רבי חיים פאלאג'י. בספר חקירות ופלפולים, לרוב בענייני הלכה למעשה. הספר נועד להתפרסם בסגנונו של שו"ת חקרי לב<ref name=":0">כפי שמבואר בהקדמה לחלק א'</ref>, אך חלק ניכר מכתב היד של הספר נשרף בשרפה הגדולה באזמיר בשנת ה'תר"א.<ref name=":0" /><ref name=":1" /> בחיבור תשובות שהשיב הרב פלאג'י למקומות רבים, כמו פאריס<ref>חלק ב' סימן ט'</ref> בעניין הרפורמים, אמשטרדם<ref>סימן קכ"א</ref> מהרב צבי הירש להרן, תשובות בעניין אתרוגי קורפו ותיעוד של הפולמוס<ref>חלק ב׳ סימן קכ״א והלאה</ref> ועוד.

== סדר ומבנה הספר ==
חלקי הספר שונים זה מזה באופיים:

=== חלק א' ===
חלקו הראשון של הספר, היחיד אשר עמד בחזונו של הרב, מכיל רובו ככולו תשובות וחקירות עמוקות, ארוכות יחסית, ושיטתיות בסדר השולחן ערוך, כאשר בכל תשובה מצוין לאיזה סימן בש"ע היא שייכת. הספר נדפס בשאלוניקי. רבי חיים הלך בכתיבת חלק זה בעקבות רבו, הרב רפאל יוסף חזן, שבספרו חקרי לב כתב תשובות בענייני קדשים בחלק בו כותבים המחבר והרמ"א לומר פרשיות קרבנות בבוקר. הספר נגמר בהלכות ציצית, סימן י"ז בשולחן ערוך<ref name=":1">המחבר אף מפנה לתשובות אלו שנשרפו. ראה למשל לב חיים א, סימן צ"א</ref>.

=== חלק ב' ===
חלקו השני, לעומת הראשון, נדפס באזמיר, מתאפיין ברובו בתשובות קצרות יותר שרובם מתמקדות בהלכה למעשה וכן בחוסר סדר לעיתים. זאת משום שכמבואר בהקדמה, השרפה הגדולה שפרצה באזמיר בשנת התר"א, בין הדפסת החלק הראשון לשני (כחמשים שנה) כילתה את הכתבים שהכילו את שאר חלקי הספר שהיה מסודר כמתכונת של חלק א' עד לסוף הש"ע<ref>לב חיים חלק ב', פתיחת הלב</ref>. בחלק זה משתקפות תוצאות השרפה גם בתוכן השאלות הרבות בנושא, כגון ברכת הטוב והמיטיב על מבוי שלא נשרף<ref>חלק ב' סימן מ"ג. פסק שלא לברך מפני הצער הגדול על שאר בתי הכנסת שנשרפו</ref>, שימור החזקות בבתי הכנסת ששוקמו מהשרפה<ref>סימן כ"ד</ref>, קבלת צדקה מהגויים בעקבות הדלקה<ref>חלק ג' סימן כ"ט</ref> ועוד.

=== חלק ג' ===
בחלקו השלישי של הספר, שנדפס באזמיר אחרי פטירת המחבר<ref>אך ככל הנראה נסדר על ידו, כמבואר בהקדמה מפיו. במהדורה החדשה מציין העורך את חלק ג' סימן כ"ח שם מובאת תשובה של בן המחבר, רבי יוסף פאלאג'י אשר מציין בחתימתו את אביו כ"ז"ל".</ref>, ניכר שהוא ליקוט תשובות של הרב ושל בניו אחריו, וכן הערות רבות יחסית של מגיה הספר, רבי אברהם פונטרימולי בנו של רבי חיים בנימין פונטרימולי.

== מהדורות ==
חלק א' יצא לראשונה בשאלוניקי בשנת התקפ"ג, וחלקים ב' וג' נדפסו באזמיר בשנת התרכ"ט והתר"ן בהתאמה. לספר נדפסו מהדורת צילום על ידי "הוועד להוצאת ספרי החבי"ף שע"י ר' אברהם אלטלף". בשנת התשנ"ז יצא הספר במהדורה מחודשת בירושלים בארבעה כרכים על ידי הוצאת שיח ישראל.

== ראו גם ==
*שו״ת חיים ביד
*שו״ת חקרי לב
*ספר חקקי לב

== לקריאה נוספת ==
* לב חיים, ירושלים תשנ"ז, הקדמת העורך והמסדר למהדורה החדשה.

== קישורים חיצוניים ==
* 
* 
* 
* 

== הערות שוליים ==

קטגוריה:ספרי שאלות ותשובות: אחרונים
קטגוריה:ספרי רבי חיים פלאג'י
פאר-עם

פאר-עם היה כפר עבודה של עולים יוצאי תימן בגליל, חצי קילומטר מערבית לחצור הגלילית.

==היסטוריה של המקום==

במקום נמצאו שרידים המעידים על קיומו של יישוב יהודי ובית כנסת בתקופת המשנה. במאות השנים האחרונות התקיים במקום הכפר פירעם (או פירים) שהיה מיושב על ידי ערבים. היו גם עדויות על יהודים שגרו או ביקרו ב"כפר פרעם", וכן עלו לקברו של חוני המעגל שבמקום. ערבים המשיכו להתגורר בכפר עד כיבושו במלחמת השחרור.

==הקמת הכפר==

כפר העבודה פאר-עם הוקם בי' ניסן תש"י (28 במרץ 1950) במסגרת תוכניתו של יוסף ויץ, מראשי הקרן הקיימת, להקמת כפרי עבודה להתיישבות עולים בגליל ובהרי יהודה. בתחילת שנת 1951 היו בו 70 משפחות.
הכפר הוקם בתוך בתיו של הכפר הערבי הנטוש פירעם ובתיו שופצו על ידי המתיישבים. 66 משפחות עולי תימן הגיעו למקום ממחנה עולים עין שמר. הובטח להם שיקבלו את שטחי האדמה שבאזור וכן סיוע בהקמת משק עצמאי, ובתחילה אכן ניתן להם ציוד חקלאי ואף טרקטור ומשאית. בינתיים התפרנסו התושבים מעבודות סיקול, הכשרת קרקעות וחציבה באזור.
במקום היה בית ספר עם 2 כיתות ובו 90 תלמידים ותלמידות.

תושבי פאר-עם נחשבו לאנשים חרוצים ובעלי רצון להצליח להתיישב. הם היו דוגמה ומופת לחריצות והתבלטו בין כפרי העולים.
 

התושבים רצו להשתלב בהווי מדינת ישראל, אך נתקלו בקשיים: 

==ההחלטה על ביטול המושב==

פחות משנה לאחר אכלוסו, הוחלט לבטלו ולהקים על שטחו את היישוב חצור הגלילית. ב־2 בינואר 1951 נשלחה הודעה מטעם המחלקה להתיישבות חקלאית בסוכנות היהודית, ובה החלטה בדבר על העברת שטחיו של כפר העבודה פאר-עם: "היות ששטחי חצור הגלילית כוללים את כל השטח המיועד לכפר העבודה פאר-עם, הננו נאלצים לבטל את הכפר הזה.

לאחר שנה נוספת, הופסק הסיוע למושב ונלקח מהם הציוד החקלאי כולל המשאית והטרקטור. התושבים נדרשו על ידי המוסדות להחליט אם ברצונם לעבור ולהתיישב במקום אחר, או להשתכן בחצור. התקיימה אספה בנושא זה בבית הכנסת בתחילת 1952. בינתיים הוסיפו התושבים לעבוד בסביבה בהכשרת קרקעות, וכן בבניית הבתים הראשונים של חצור.

המוסדות שכנעו את רוב התושבים לעבור למושב חדיד עילית ליד לוד. הייתה טענה שהעברתם למקום זה לא הייתה מתוך שיקול של טובת התושבים, אלא מתוך שיקול של תנועת ההתיישבות של הפועל המזרחי, שהאזור שבו נמצאת חדיד הוקצה להם, והיה להם צורך למלא את היישוב חדיד עילית שהתרוקן מתושביו הקודמים. מנגד, הכחישו טענה זו, וטענו שלא הייתה זו החלטה של הפועל המזרחי אלא של המוסדות המיישבים, וההחלטה להושיבם בחדיד הייתה על פי גורמים ביטחוניים.

==פירוק היישוב==

בחודש אוגוסט 1952 עברו 15 משפחות ליישוב ספסופה, ובחודש אוקטובר אותה השנה עברו 44 משפחות לחדיד. כמה משפחות עברו לחצור או למקומות אחרים בגליל. נראה שכמה משפחות נשארו בפאר-עם עוד מספר חודשים, לפני שעברו לחצור הגלילית, שהוקמה תחילה כמעברה בשנת 1953.

בשנת תשכ"ב-1962 הועלה רעיון להפוך את שרידי הכפר ל"כפר מזרחי לתיירים" כדי לפתח את התיירות באזור חצור, אך רעיון זה לא יצא לפועל.

בקיץ תשכ"ו-1966 נהרסו שרידי בתי הכפר פירעם, והמושב פאר-עם הועבר לידי מינהל מקרקעי ישראל, כחלק ממהלך ארצי, ושטחו סופח לחצור הגלילית.

==הערות שוליים==

קטגוריה:יישובים ישראליים שננטשו
קטגוריה:יישובים ישראליים לשעבר
קטגוריה:יישובים עבריים המשמרים שם ערבי
קטגוריה:הגליל העליון: יישובים לשעבר
בריאן פיצפטריק

בריאן קווין פיצפטריק (באנגלית: Brian Kevin Fitzpatrick; נולד ב-17 בדצמבר 1973) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של קהיליית פנסילבניה, מאז 2017. בשנים 2017–2019 נספר מחוזו כמחוז הקונגרס השמיני. פיצפטריק, בעברו סוכן בלשכת החקירות הפדרלית (FBI), הוא חבר המפלגה הרפובליקנית המשתייך לאגף המתון במפלגה.

== ביוגרפיה ==
פיצפטריק נולד בפילדלפיה וגדל ביישוב לוויטאון (Levittown) הסמוך, וב-1992 השלים את לימודיו התיכוניים בתיכון בישופ איגן השוכן בפיירלס הילס. ב-1996 השלים באוניברסיטת לה סאל לימודי תואר ראשון במנהל עסקים, וב-2001 קיבל תואר שני באותו התחום מאוניברסיטת המדינה של פנסילבניה בנוסף על תואר שני במשפטים מבית הספר למשפט של האוניברסיטה. טרם כניסתו לחיים הפוליטיים היה עוזר מיוחד לתובע הפדרלי של ארצות הברית בקליפורניה וסוכן מיוחד של לשכת החקירות הפדרלית במדינה. ב-FBI שימש כמפקח לאומי של יחידת השחיתות השלטונית בבולשת, והוביל את תוכנית הבולשת לאכיפת פשעי בחירות ודיני מימון קמפיינים. בין היתר שירת בקייב, במוסול, ובוושינגטון הבירה. במהלך מלחמת עיראק הוצב לצד הכוחות המיוחדים של צבא ארצות הברית.

בבחירות 2016 התמודד פיצפטריק על ייצוג מחוז הקונגרס השמיני של פנסילבניה בבית הנבחרים של ארצות הברית אשר נותר לא-מאויש לאחר פרישתו של אחיו מייק פיצפטריק , שפרש מהקונגרס כדי לקיים את הבטחתו להגבלת כהונה בת ארבע קדנציות. ב-26 באפריל 2016 התקיימו בחירות מקדימות במפלגה הרפובליקנית ובהן גרף פיצפטריק 78.4% מהקולות. ביום הבחירות הכלליות גבר פיצפטריק על מועמד המפלגה הדמוקרטית וחבר בית הנבחרים של פנסילבניה סטיב סנטרסיירו עם 54.6% מקולות הבוחרים. הוא הושבע לתפקידו בראשית ינואר 2017, עם התכנסות הקונגרס ה-115 של ארצות הברית.

לקראת בחירות 2018, החיל בית המשפט העליון של פנסילבניה שינויים במפת מחוזות הקונגרס של המדינה. מחוז הקונגרס השמיני אותו ייצג פיצפטריק הפך למחוז הקונגרס הראשון. המחוז לא עבר שינויים דרסטיים ביחסית לתצורתו הקודמת, אך סופחו אליו חלקים ממרכז מחוז מונטוגומרי, מה שהפך אותו למעט יותר דמוקרטי. חרף שינויים אלה נבחר פיצפטריק לכהונה נוספת בבית הנבחרים האמריקאי והושבע לכהונתו השנייה עם התכנסות הקונגרס ה-116 של ארצות הברית. בפורום שנערך בספטמבר 2018 בהנחיית "מרכז המדיניות הדו-מפלגתית" ו-The Hill, קבע פיצפטריק כי שינויי האקלים בידי האדם הם סוגיה פוליטית רצינית, והצהיר כי על עמיתיו הרפובליקנים "להכיר במציאות ולא להכחישה".

פיצפטריק תומך בנישואים של בני זוג מאותו המין, ובמהלך הקונגרס ה-117 הצביע בעד "חוק השוויון", ששם לו למטרה להרחיב הגנות מפני אפליית להט"ב בארצות הברית. בנוסף, הוא גם תומך בעריכת בדיקות רקע נוקשות יותר לכל המבקשים לרכוש ולסחור בכלי נשק. ב-19 במאי 2021 נמנה פיצפטריק בין 35 רפובליקנים בבית הנבחרים שתמכו בהקמת ועדת חקירה לאירועי ההסתערות על הקפיטול. ב-21 באוקטובר אותה שנה הצביע בעד הרשעת סטיב באנון, מקורבו של טראמפ, בביזוי הקונגרס.

== קישורים חיצוניים ==

* 

* 

==הערות שוליים==

קטגוריה:בוגרי בית הספר דיקינסון למשפטים באוניברסיטת המדינה של פנסילבניה
קטגוריה:בוגרי אוניברסיטת לה סאל
קטגוריה:אנשי ה-FBI
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1973
אסלן אוסויאן

אסלן רשידוביץ' אוסויאן (ברוסית: Аслан Рашидович Усоян;; 28 בפברואר 1937 - 16 בינואר 2013) היה מראשי המאפיה הרוסית שהשפעתו הגיעה לעולם הפשע של המרחב הפוסט-סובייטי ולחלק נכבד ממערב אירופה. היה ידוע בכינויים סבא חסן וסבא.

על פי נתונים מבצעיים וחומרי תקשורת, אוסויאן היה מנהיג קבוצות הפשע הקווקזיות (בפרט "טביליסי" וה"כורדיות"), וכן אחד ממנהיגי הפשע וגנבים בחוק החזקים ביותר ברוסיה.

אוסויאן דבק בדעות האורתודוקסיות על קהילת הפשע והשתייך ל"גנבים" של מה שמכונה האסכולה הישנה, כלומר אלה שמכבדים את מערכת הכללים הבלתי כתובים של הפושעים. פעל לעיתים קרובות כ"בורר" בסכסוכים פליליים.

משפחת הפשע של אוסויאן היא אחת החזקות ברוסיה, השתתפה בכמה מלחמות פליליות רחבות היקף של התקופה הפוסט-סובייטית. בשנת 2010, אסלן אוסויאן נפצע קשה, אך שרד התנקשות, אך בתחילת 2013 הוא נורה למוות על ידי צלף.

==קישורים חיצוניים==

* מתוך תוכנית בערוץ NTV

==הערות שוליים==

קטגוריה:מאפיונרים רוסים
קטגוריה:גנבים בחוק

קטגוריה:רוסים שנולדו ב-1937
קטגוריה:רוסים שנפטרו ב-2013
רתניה פרואנית

רתניה פרואנית (שם מדעי: Krameria lappacea) היא מין צמח שמקורו בהרי האנדים של בוליביה, אקוודור, צ'ילה, פרו וצפון-מערב ארגנטינה השייך לסוג (טקסונומיה) , הסוג היחיד במשפחה Krameriaceae.

==תיאור==
זהו שיח שגדל לגובה של 20 עד 100 סנטימטרים. מערכת השורשים חסונה עם שורש ראשי ארוך בעובי של כ-5 עד 10 סנטימטרים ושורשי משנה מסועפים ארוכים מאוד בעובי של כ-3 סנטימטרים. הענפים שחוחים ואורכם מגיע עד 1 מטר. העלים קטנים, מסורגים, סגלגלים ויושבים (חסרי פטוטרת), אורכם 1 סנטימטרים, רוחבם 3 עד 4 מילימטרים. הם תמימים, קוצניים ומכוסים בפלומה אפורה משיית.

הפרחים בעלי הגבעול יוצאים מחיק של שני עלי חפה בקצה הנצרים הקצרים. הפרחים הדו-מיניים הם ארבעה עם עטיף כפול. ארבעת עלי הגביע הצרים דמויי ביצה, אינם שווים, גונם אדמדם-סגול, ומכוסים פלומה משיית, והם נושרים מוקדם. ארבעת עלי הכותרת הקטנים יותר, אדמדמים, לא שווים ועבים נושרים גם הם מוקדם, שניים קטנים בהרבה, קצרים יותר, מעוגלים וקשקשיים מבחוץ, הארוכים יותר צרים, דמויי מרית ומחודדים. יש רק שלושה אבקנים קצרים עם זירים עבים, בשרניים, אדמדמים ומאבקים בצורת כד הנפתחים עם נקבובית בקודקוד. שני עלי שחלה מתמזגים לשחלה עילית, פשוטה ושעירה.

הפרי קטן, קוצני ושעיר, עצי עד דמוי עור, מעוגל מכיל רק זרעים סגלגלים דחוסים מעט.

==שימושים==
שורשי השיח האדומים-חומים משמשים ברפואת צמחי מרפא (תרופה: Ratanhiae radix) כחומר עפיץ בצורת תמיסה. זה משמש עבור דלקת של החניכיים, דלקת של הפה והגרון, כגון או דלקת גרון, בדרך כלל כגרגור או צחצוח. תמיסת Ratanhiatin מעורבת לעיתים קרובות עם תמיסת מור לשימוש.

קליפת השורש בטעם מעט מריר מכילה עד 15% טאנינים וכן וחומרים מקבוצת ה. אם התרופה מאוחסנת לפרק זמן ארוך יותר, חמצון ועיבוי של המרכיבים מייצרים צבע אדום, מה שנקרא "אדום רתניה" מקבוצת ה.

==קישורים חיצוניים==

קטגוריה:צמחים טפיליים
כרובים עליונים

כרובים עליונים הוא אלבום הבכורה של הזמר-יוצר החסידי-אמריקאי אברהם מרדכי שוורץ. האלבום יצא ב-2019 והוא כולל 14 רצועות. בהלחנת האלבום השתתף אנשי פרידמן, ועל העיבוד המוזיקלי, יואלי דיקמן, אודי דמארי, אברימי גורארי, לייב יעקב ריגלר וחזקי ברויער.

בשירים "ברכי נפשי" ו"אהבת ישראל" הצטרף ילד הפלא שלום סאל לדואט. בשיר ושמחת הצטרף לוי פולקוביץ לדואט. בשיר "א יידישע מאמע" הצטרף לדואט ילד הפלא שלום בראדט.

באוקטובר 2019 הוציא אברהם מרדכי שוורץ את הסינגל-קליפ מתוך האלבום "כרובים עליונים" בלחנו של פרידמן ועיבוד של דיקמן. לשיר כרובים עליונים יש גרסת כיסוי מאת אברהם פריד באלבום פרויקט רילקס עם אברהם פריד. השיר "ושמחת" יצא כגרסת כיסוי באלבום "פרויקט איקס" של ארי היל ואלי מרקוס.

==רשימת רצועות==

==השתתפו בהקלטות==
* אברהם מרדכי שוורץ
* לוי פולקוביץ
* שלום בראדט
* שלום סאל
* אנשיל פרידמן

==קישורים חיצוניים==
* [https://jewishmusic.fm/album/כרובים-עליונים/ דף האלבום באתר 'ג'ואיש מיוזיק'].

==הערות שוליים==

קטגוריה:אלבומי 2019
קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי בכורה מ-2019
ויליאם דיואר

ויליאם דיואר (באנגלית: William Duer; 18 במרץ 1743 – 7 במאי 1799) היה משפטן ואיש הון אמריקאי יליד בריטניה. איש ציבור מאנשי המפלגה הפדרליסטית. חבר הקונגרס הקונטיננטלי, ממנסחי חוקת ניו יורק ומחותמי תקנון הקונפדרציה.

==ביוגרפיה==
דיואר, יליד דבון שבבריטניה הגדולה, בן למשפחה מכובדת ובעלת מטעים באנטיגואה, התחנך במכללת איטון היוקרתית ולאחר שירותו הצבאי בהודו ופטירת אביו, ירש את אחוזותיו של אביו באיי הודו המערבית והיגר לאמריקה.

בתחילת שנות ה-70 של המאה ה-18 היגר לניו יורק שבה רכש קודם לכן שטחי אדמה ליד נהר ההדסון העליון סמוך לאולבני. אזור זה שימש תחילה למגוריו של דיואר, וכן להקמת העסקים הראשונים שלו, מנסרות ומחסנים. סחר העצים העשיר אותו, וכך גם חוזה לאספקת עצים לתרנים עבור הצי המלכותי הבריטי.

דיואר נרתע בתחילה מהשתתפות אקטיבית בהתנגדות לממשלה הבריטית, אבל ב-1775 הצטרף לקונגרס פרובינציאלי של ניו יורק, והיה חבר בוועדה שניסחה את חוקת ניו יורק הראשונה בשנה שלאחר מכן.

דיואר כיהן כחבר בית המחוקקים הראשון של מדינת ניו יורק ואחר כך שירת ב מטעם המחוז המזרחי מ-9 בספטמבר 1777 עד 30 ביוני 1778.

בשנתיים הבאות, 1778-1779, כיהן כחבר הקונגרס הקונטיננטלי. במהלך כהונתו זו הכיר אנשי מפתח אחדים כמו הנשיא לעתיד ג'ון אדמס ואיש הכספים רוברט מוריס מפילדלפיה שאיתם כיהן בכמה גופים ציבוריים.

במקביל שגשגו עסקיו הפרטיים של דיואר, הוא השיג מספר חוזי אספקה לצבא האמריקאי.

אחרי מלחמת העצמאות האמריקאית, היה דיואר לשחקן מרכזי בשוק ההון המתפתח בניו יורק. הוא נבחר ב-1786 לאספה הכללית של ניו יורק, והיה עוזר מזכיר האוצר הראשון (אלכסנדר המילטון).

דיואר עשה הון רב כספקולנט, הוא נעשה איש החברה הגבוהה של ניו יורק ואירח בביתו שבברודוויי מסיבות פאר שאותן אירחה רעייתו, ליידי קתרין אלכסנדר (1755–1826), בתם השנייה של שרה (לבית ליווינגסטון) אלכסנדר והגנרל ויליאם אלכסנדר, לורד סטירלינג , בעל יחוס סקוטי ומייג'ור גנרל בצבא הקונטיננטלי במהלך מלחמת העצמאות האמריקאית.

דיואר היה מעורב בספקולציות באיגרות חוב אמריקאיות ושמו נקשר בשערורייה של חברת סאיוטו שהיה בין מייסדיה ושתכננה למכור שטחי אדמה נרחבים וחסרי ערך במערב ארצות הברית, למשקיעים. הוא פשט את הרגל לבסוף בעת הבהלה של 1792 , שיש הרואים אותו כאשם בה. בעקבותיו קרס כל שוק ההון המתהווה בוול סטריט, ההפסדים נאמדו ב-3 מיליון דולר ורוששו רבים מהמשקיעים. משבר זה נחשב אחד הזרזים להסדרת המסחר בוול סטריט.

הוא נכלא, ולמרות שחרור קצר שהשיג עבורו אלכסנדר המילטון, שב ונכלא ונפטר בכלא בשנת 1799.

נכדו היה ויליאם דיואר , חבר הקונגרס האמריקאי.

==לקריאה נוספת==
* צ'ארלס גייט, וול סטריט (Charles R. Geisst Wall Street: A History), פרק ראשון (זמין בעברית במהדורה דיגיטלית)

==קישורים חיצוניים==

* 
* 

קטגוריה:האבות המייסדים של ארצות הברית
קטגוריה:ניו יורק: כלכלה
קטגוריה:ניו יורק: אישים
קטגוריה:אמריקאים ממוצא אנגלי
קטגוריה:חברי בית המחוקקים המדינתי של ניו יורק
קטגוריה:אמריקאים שנולדו ב-1743
קטגוריה:אמריקאים שנפטרו ב-1799
כתובת אגרגנת

הכתובת
כתובת אגרגנת או כתובת אגריגנטום היא כתובת פיניקית שנמצאה בשנת 1934 בבית הקברות לילדים של קרתחדשת, ופורסמה בשנת 1942.<ref name="Chabot1942"></ref> הכתובת מתייחסת כנראה לאירועים צבאיים בסיציליה בשנת 406 לפנה"ס.

== הכתובת ==
הכתובת מסומנת כ־KAI 302 ו־CIS I 5510. היא מחולקת לשלושה חלקים, ולא ברור כמה טקסט חסר לפני השורה המסומנת כשורה 1.<ref name="Chabot1942" /> בטקסט ששרד נכתב:

הכתובת בעברית מודרנית:<blockquote>[... ת?]כבד את האנשים ההם גבירתנו [<nowiki/>תנת פני בעל(?) ...]

[... כוו]נת האנשים ההם וכוונת משפחותיהם(?) ו[...]

[וכל אדם] אשר ישבור את המתנה הזאת או יהרוס אותה, תשבות ידו

[וכל א]דם אשר לא משרת (את האלה), יכפתו תנת פני בעל והאדון

בעל חמן את האנשים ההם בחיים אשר לפני השמש עם משפחותיהם

וה[...] שלהם. (אך) הקורא למלקרת, יוסיף ל(היות ב)שלום ולהתברך

במקום [זה?]. שרת/שרתו בקנאות (את האלים), וייכון/ייכונו לו בריאות ושלום. והציב את המתנה

הזאת בחודש פעלת בשנת אשמנעמס בן אדנבעל הרב וחנא

בן בדעשתרת בן חנא הרב, וילכו הרבים אדנבעל בן גרסכן הרב

וחמלכת בן חנא הרב בזריחה(?) ותמכו הם באגרגנת והשיתו

שלום עם פליטי העיר(?). ובעלי החרש: מנר בן עבדמסכר ובעלעזר בן זבג שח[נא? ...]</blockquote>

== הקשר היסטורי ==
ניתן לתארך את המצבה לחורף 405 לפנה"ס,<ref name="Schmitz"></ref><ref name="Schmitz" /> על בסיס פעולה של שני מפקדים קרתחדשתים, אדנבעל<ref>השם שניתן על ידי דיודורוס הוא Ἀννἰβας, הצורה היוונית של חניבעל, שיבוש טבעי של "אדנִבעל" המובא בכתובת הפוּנית.</ref> וחמלכת, המוזכרים בשורות 9–10. ההיסטוריון היווני דיודורוס סיקולוס מספר ששני המפקדים היו פעילים במערכה צבאית בסיציליה בשנת 406 לפנה"ס, במיוחד במצור ובהשתלטות על העיר אקרגס (ביבליותקה היסטוריקה, 13.43.5<ref></ref> ו־13.80.1–13.80.2<ref></ref>), היא אגריגנטום, המזוהה עם "אגרגנת" בשורה 10.<ref name="Schmitz" /> ההשתלטות על העיר ו"השתת השלום" עם תושביה מוזכרים בשורות 10–11 של הכתובת. מדיודורוס סיקולוס אפשר להניח שהפליטים מאקרגס ניסו לברוח לעיר ג'לה, 60 קילומטרים מזרחה.<ref>Krahmalkov (2000), p. 116.</ref>

הכתובת מוסיפה ומוסרת את שמות שופטי קרתחדשת באותה שנה (שורות 8–9).

חשיבותה של כתובת זאת תוארה על ידי שמיץ:<ref name="Schmitz" />

ההתייחסות ל"אפיגרפיה יוונית" מתייחסת לכתובת יוונית מאתונה משנת 406 לפנה"ס, המזכירה את סיציליה ואת שמות שני המפקדים הקרתחדשתים. זה כנראה היה probouleuma (טיוטת החלטה לבולה האתונאית), לשלוח שליחים למפקדים הקרתחדשתים בבקשה לעזרה בשלב האחרון של המלחמה הפלופונסית.<ref></ref>

== ראו גם ==

* רשימת כתובות כנעניות וארמיות

== הערות שוליים ==

=== ביאורים ===

קטגוריה:כתובות בפיניקית
קטגוריה:קרתגו
קטגוריה:ממצאים ארכאולוגיים מאבן
קטגוריה:כתובות KAI
נורמן בושנל וילי

נורמן בושנל וילי (באנגלית: Norman Bushnell Willey; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו השני בשנים 1890–1893.
==ראשית חייו==
נורמן בושנל וילי נולד בעיירה גילפורד שבמדינת ניו יורק, כבנם של היירם וקרוליין (לבית צ'רץ') וילי. הוא התחנך במכון הספרותי דלאוור שבכפר פרנקלין הסמוך. בגיל 20 הוא עבר לקליפורניה, שם הוא עסק בכריית זהב. ב-1864 הוא עבר לוורן, איידהו, שם הוא המשיך לעסוק בכרייה והיה לפעיל בפוליטיקה המקומית, כולל חברות במועצת המחוז, גזבר המחוז והמפקח הראשי על בתי הספר של המחוז. וילי גם היה מעורב בעסקים נוספים, כולל בעלות על מנסרה והפעלתה. בהמשך הוא למד משפטים, התקבל ללשכת עורכי הדין, ועסק במקצוע במחוז איידהו.
==קריירה פוליטית==
כאיש המפלגה הרפובליקנית נבחר וילי למועצה המחוקקת של איידהו ב-1872, שם הוא שירת עד 1873. הוא נבחר לתקופה נוספת ב-1878 וכיהן עד 1889, וב-1879 הוא היה לנשיא המועצה. במהלך הקריירה שלו כמחוקק, הוא היה אחד מחברי המועצה הבודדים שהתנגדו למאמצים לאחד את צפון איידהו עם מדינת וושינגטון. ב-1888 הוא נוצח בניסיונו להיבחר לכהונה נוספת. במשך שתי תקופות הכהונה שלו הוא התיידד עם מילטון קלי, שופט לשעבר בית המשפט העליון של הטריטוריה שהיה לעורך עיתון בולט. ידידות זו הובילה לקריירה בתחום העיתונאות, שם דיווחיו כמפקח על הכרייה ובתחומים נוספים זכו לקהל קוראי רחב.
==סגן מושל ומושל איידהו==
ב-1890 זכה וילי להזדמנות חדשה בפוליטיקה כאשר איידהו הייתה למדינה בארצות הברית. ג'ורג' ליירד שופ נבחר כמושל איידהו הראשון. עם זאת, הוא הסכים להתמנות לתפקיד רק כשהיה בטוח ששירותו יסתיים בסוף אותה שנה ושהוא ייבחר לסנאט של ארצות הברית. שופ הסדיר עם וילי שהוא ייבחר כסגן המושל, כך שהוא יירש אותו בתפקידו כאשר שופ יתפטר מתפקידו כמושל כדי לכהן בסנאט.

במהלך תקופת כהונתו כמושל, דאג וילי להעברת הממשל של איידהו מזה של טריטוריה לזה של מדינה, החל מהקמת סוכנויות מדינתיות ועד לעיצוב סמל המדינה. הוא גם עסק בניהול סכסוכי עבודה בין כורים לבין בעלי המכרות באזור קור ד'אלן, ובסופו של דבר הכריז על משטר צבאי, ושלח לשם הן את המיליציה המדינתית והן כוחות פדרליים. וילי כיהן כמושל עד 1893, לאחר שב-1892 הוא נוצח בבחירות המקדימות של הרפובליקנים על ידי ויליאם מקונל, שהמשיך וניצח בבחירות הכלליות.

==שנותיו האחרונות==
לאחר תום כהונתו קיבל וילי משרה כמפקח על מכרה בבלו קניון, קליפורניה. הוא מעולם לא נישא ולא הוליד ילדים, ולאחר כמה תהפוכות עסקיות הוא עבר לטופיקה, קנזס, שם חי עם קרובי משפחתו.

בשנותיו האחרונות חי וילי במעון לנזקקים במחוז שוואני שבקנזס, ובסופו של דבר הקצתה מדינת איידהו סכום של 1,200 דולר כפנסיה בלתי רשמית כדי לסייע לו בזקנתו. נורמן בושנל וילי נפטר בטופיקה ב-22 באוקטובר 1921. הוא נטמן בבית הקבורת של אוברן, קנזס.

==קישורים חיצוניים==
* [https://www.nga.org/governor/norman-bushnell-willey/נורמן בושנל וילי] באתר אגודת המושלים הלאומית 
* [https://politicalgraveyard.com/bio/willauer-william.html#614.93.53 נורמן בושנל וילי] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי איידהו
קטגוריה:אמריקאים שנולדו ב-1838
קטגוריה:אמריקאים שנפטרו ב-1921
אולפני מארוול: מתאחדים

אולפני מארוול: מתאחדים (באנגלית: Marvel Studios: Assembled) היא סדרת טלוויזיה אמריקאית שנוצרה עבור שירות הסטרימינג דיסני+. כל פרק בסדרה מתמקד בהפקה של סדרת טלוויזיה או סרט מהיקום הקולנועי של מארוול בשלב הרביעי עם היוצרים, השחקנים, הבמאים, התסריטאים ואנשי ההפקה. הסדרה בוחנת את תהליך היצירה של כל סדרה או סרט.

הסדרה הוכרזה בפברואר 2021, ובכורתה הייתה ב-12 במרץ באותה שנה, עם פרקים שלאחר מכן יצאו זמן קצר לאחר סיום סדרת דיסני+ או יציאת סרט. הסדרה קיבלה שבחים על כך שהציגה כיצד כל פרויקט נעשה, במיוחד עם ההיבטים הטכניים של הזיכיון.

== פרקים ==

=== שלב ארבע (2021-23) ===
{| class="wikitable"
!פרק
!כותרת
!קשור ל...
!תאריך יציאה מקורי
|-
|1
|"מאחורי היצירות של וונדה-ויז'ן"
|וונדה-ויז'ן
|12 במרץ 2021
|-
|2
|"מאחורי היצירות של הפלקון וחייל החורף"
|הפלקון וחייל החורף
|30 באפריל 2021
|-
|3
|"מאחורי היצירות של לוקי"
|לוקי
|21 ביולי 2021
|-
|4
|"מאחורי היצירות של האלמנה השחורה"
|האלמנה השחורה
|20 באוקטובר 2021
|-
|5
|"מאחורי היצירות של מה אם...?"
|מה אם...?
|27 באוקטובר 2021
|-
|6
|"מאחורי היצירות של שאנג צ'י ואגדת עשר הטבעות"
|שאנג צ'י ואגדת עשר הטבעות
|12 בנובמבר 2021
|-
|7
|"מאחורי היצירות של הוקאיי"
|הוקאיי
|9 בפברואר 2022
|-
|8
|"מאחורי היצירות של נצחיים"
|נצחיים
|16 בפברואר 2022
|-
|9
|"מאחורי היצירות של מון נייט"
|מון נייט
|25 במאי 2022
|-
|10
|"מאחורי היצירות של דוקטור סטריינג׳ בממדי הטירוף"
|דוקטור סטריינג׳ בממדי הטירוף
|8 ביולי 2022
|-
|11
|"מאחורי היצירות של מיס מארוול"
|מיס מארוול
|3 באוגוסט 2022
|-
|12
|"מאחורי היצירות של תור: אהבה ורעם"
|תור: אהבה ורעם
|8 בספטמבר 2022
|-
|13
|"מאחורי היצירות של שי-האלק: עורכת דין בשירות החוק"
|שי-האלק: עורכת דין בשירות החוק
|3 בנובמבר 2022
|-
|14
|"מאחורי היצירות של הפנתר השחור: וואקאנדה לנצח"
|הפנתר השחור: וואקאנדה לנצח
|8 בפברואר 2023
|}

=== שלב חמישי (2023-) ===
{| class="wikitable"
!פרק
!כותרת
!קשור ל...
!תאריך יציאה מקורי
|-
|15
|"מאחורי היצירות של אנטמן והצרעה: קוואנטומניה"
|אנטמן והצרעה: קוואנטומאניה
|19 ביולי 2023
|-
|16
|"מאחורי היצירות של שומרי הגלקסיה: חלק 3"
|שומרי הגלקסיה: חלק 3
|13 בספטמבר 2023
|-
|17
|"מאחורי היצירות של פלישה סודית"
|פלישה סודית
|20 בספטמבר 2023
|-
|18
|"מאחורי היצירות של לוקי עונה 2"
|לוקי עונה 2
|29 בנובמבר 2023
|-
|19
|"מאחורי היצירות של אקו"
|אקו
|31 בינואר 2024
|-
|20
|"מאחורי היצירות של המארוולס"
|המארוולס
|7 בפברואר 2024
|-
|21
|"מאחורי היצירות של אקס-מן 97"
|אקס-מן 97
|22 במאי 2024
|}

== קישורים חיצוניים ==
* 

קטגוריה:דיסני+: תוכניות וסדרות
קטגוריה:סדרות אנתולוגיה אמריקאיות
קטגוריה:תוכניות טלוויזיה באנגלית
שמעון בן מגס

שמעון בן מגס הכהן (כנראה בסביבות המאה ה-6) היה פייטן ארץ-ישראלי קדום. אף על פי שלא ניתן לברר את התקופה המדויקת של פעילותו הספרותית של שמעון, על פי מרכיבים מבניים מסוימים בפיוטיו קבע יוסף יהלום כי הוא פעל קודם לרבי אלעזר בירבי קליר, אך לאחר יניי, כלומר בערך במאה ה-6, אך יש החולקים על קביעה זו.

== יצירותיו ==

קטעים מיצירותיו הרבות ידועים לנו רק מממצאי הגניזה הקהירית. כמאתיים פיוטים כאלה התפרסמו על ידי יוסף יהלום. כל הפיוטים הקיימים שייכים לקבוצת פיוטי הקרובות.

הוא כנראה חיבר מחזור פיוטי קדושתאות לכל פרשות השבוע, בהתאם למחזור הקריאה התלת-שנתית של יהדות ארץ ישראל. בכתבי היד שבגניזה נמצאו שרידים של 30 קדושתאות כאלה; גם רבים מקדושתאותיו למועדים שרדו. בעוד שסגנון ואופן פיוטיו קרובים באופן כללי לאלו של יניי, קדושתאותיו של שמעון מצטיינות במספר פרטים מבניים ייחודיים.

== לקריאה נוספת ==
* מ' זולאי, בתוך: ידיעות המכון לחקר השירה העברית, כרך שני (1936), עמ' רכא-רלא
* ח' שירמן, שירים חדשים מן הגניזה (1966), עמ' 3–8
* ע' פליישר, “Simeon ben Megas Ha-Kohen,” בתוך Encyclopaedia Judaica, כרך 14 (1972), טור 1561
* יוסף יהלום, פיוטי שמעון בר מגס

== קישורים חיצוניים ==
* 
* 

==הערות שוליים==

קטגוריה:פייטני ארץ ישראל
וונדרוואפה

רקטת V-2 במוזיאון פנמינדה]]
[[הורטן 229 V3 כנף מעופפת - רפרודוקציה במוזיאון התעופה והחלל של סן דייגו]]
וונדרוואפה (בגרמנית: Wunderwaffe, נשק פלא) הוא מונח שהוקצה במהלך מלחמת העולם השנייה על ידי משרד התעמולה של גרמניה הנאצית לכמה "נשקי על" מהפכניים. עם זאת, רוב כלי הנשק הללו נותרו בפיתוח כאבות טיפוס, שמעולם לא הגיעו לשדה הקרב, או שאם כן, הגיעו מאוחר מדי או במספרים לא משמעותיים מכדי להשפיע צבאית.

טילי V, שפותחו קודם לכן ונפרסו באופן ניכר, במיוחד נגד לונדון ואנטוורפן, נחשבו ל"וונדרוואפה".

ככל שמצב המלחמה החמיר עבור גרמניה משנת 1942, הטענות לגבי פיתוח כלי נשק חדשים מהפכניים שיכולים להשפיע על המערכה הפכו לחלק בולט יותר ויותר מהתעמולה שהופנתה לגרמנים על ידי ממשלתם. במציאות, כלי הנשק המתקדמים בפיתוח דרשו בדרך כלל תקופות ארוכות של עבודת תכנון וניסויים ולא היה סיכוי ריאלי שהצבא הגרמני יוכל להציב אותם לפני תום המלחמה. כאשר כמה תכנונים מתקדמים, כמו טנק הפנתר וצוללת מדגם XXI, הוזנקו לייצור, הביצועים שלהם התגלו כמאכזבים לצבא ולמנהיגות הגרמנית עקב בדיקות טרום ייצור לקויות או תהליכי בנייה לקויים. ההיסטוריון מייקל ג'יי נויפלד ציין כי "התוצאה נטו של כל כלי הנשק הללו, פרוסים או אחרים, הייתה שהרייך בזבז הרבה כסף ומומחיות טכנית (והרג הרבה עובדי כפייה) בפיתוח וייצור מכשירים אקזוטיים. שהניב יתרון טקטי ואסטרטגי מועט אם לא". עם זאת, כמה כלי נשק הוכיחו את עצמם כמוצלחים והיו להם השפעה רבה בעיצובים שלאחר המלחמה.

בשפה הגרמנית, המונח Wunderwaffe מתייחס בדרך כלל לפתרון אוניברסלי הפותר את כל הבעיות הקשורות לנושא מסוים, המשמש בעיקר באופן אירוני בשל אופיו ההזוי.

רעיונות בולטים לוונדרוואפה שמעולם לא יצא לפועל היו מפציץ אמריקה והלנדקרויצר P. 1000.

== ראו גם ==
* התעמולה הנאצית
* V-3
* פאנצר סימן 8
* לנדקרויצר P. 1000
* לנדקרוזר P.1500

קטגוריה:גרמניה הנאצית: מדע וטכנולוגיה
קטגוריה:אמצעי לחימה גרמניים במלחמת העולם השנייה
קטגוריה:מושגי התעמולה הנאצית
הינדוסטן מוטורס

הינדוסטן מוטורס (באנגלית:Hindustan Motors) היא חברה הודית לייצור כלי רכב. תקופה ארוכה זו הייתה החברה הגדולה לייצור מכוניות בהודו. אף על פי שהחברה הייתה פרטית לאורך כל תקופת קיומה היא הייתה תלויה בתמיכה ממשלתית. עד לשנות ה-80 כאשר הוסרו מגבלות על התחרות, החברה הייתה יצרן מכוניות מוביל בהודו.

==היסטוריה==
החברה הוקמה עוד לפני קבלת עצמאות של הודו. בשנת 1942 משפחת בירלה ביחד עם חברת מוריס הבריטית החלו בהרכבת מכוניות. בשנת 1948 הוקם מפעל בעיר אוטארפרה בבנגל המערבית והחל ייצור מכוניות מדגם Hindustan Ambassador. גם בשנות ה-90 מכונית זו הייתה בין הנמכרות ביותר בהודו. היצור שלה הופסק רק שנת 2014. בנוסף לדגם זה היה מיוצר דגם Hindustan 10 גם הוא מבוסס על תכנון של "מוריס".

בשנות ה-80 החל שיתוף פעולה עם ג'נרל מוטורס. במסגרת זו החל הייצור מכוניות מדגם אופל אסטרה ואופל קורסה. בשנת 1999 המפעל נמכר לג'נרל מוטורס והוא ממשיך בייצור מכוניות שלה.

בשנת 1959 החברה החלה לייצר טרקטורים וציוד הנדסי נוסף. הדגמים היו מבוססים על דגמים של חברה צ'כית. בשנת 1967 הוקמה חברה נפרדת. בשנת 1999 היא נמכרה לחברה ממשלתית לייצור טרקטורים.

בשנת 1982 החל שיתוף פעולה עם איסוזו, במסגרת זה החל ייצור משאיות.

בשנת 1997 נחתם הסכם עם חברה אוסטרלית לייצור מכוניות מדגם OKA 4wd.

בשנת 1998 בעקבות חתימת הסכם שיתוף פעולה עם מיצובישי הוקם מפעל חדש והחל לייצר מספר דגמים של מכוניות מיצובישי.

==גלריה מכוניות בייצור הינדוסטן מוטורס==
<gallery>
20150704Ambassador.jpg|Hindustan Ambassador
1997_Mitsubishi_Pajero_(NL)_GLS_wagon_(24386593394).jpg|Mitsubishi Pajero
Hindustan_Contessa_Diesel_(Goa,_1994).jpg| Hindustan Contessa
Hindustan_Trekker_(built_in_India)_(17158118112).jpg|Hindustan Trekker
</gallery>

==קישורים חיצוניים==

* 

קטגוריה:יצרני רכב הודיים
קטגוריה:חברות הודיות